钦定古今图书集成/明伦汇编/闺媛典/第038卷 > 皇清二 > 蔡昌登妻林氏
## 钦定古今图书集成/明伦汇编/闺媛典/第038卷 > 皇清二 > 蔡昌登妻林氏

按《福建通志》：“林氏，闽县蔡昌登妻。昌登任侠，浮沈海上，吏捕之急，氏潜归，匿乡曲间。姑病刲股。母病隔二百里，剖肝寄之。父为昌登累，毙于狱，氏泣拜父坟，割臂焚烧以祭，逮昌登归诚。”

圣主授官井陉，始出相随之任。念平昔患难，未尝一

日霁颜色也。久断荤事佛。至是犹刺血手书《佛乘》。为昌登忏悔。壬子岁没于官。